open-index/open-wikipedia-markdown huggingface dataset:
Istoria de Barat

La **Istoria de Barat** ia comensa con la atesta de ativia umana a 75 000 anios ante aora. La Sivilia de la Vale Indo, cual ia crese en la norde-ueste de Barat de 3300 asta 1300 aec ia es la sivilia major prima de Barat. 

## Mahajanapadas

En la Eda de la Vedas tarda, un cuantia de renas peti ia covre la sucontinente. Ja a 500 aec, des-ses monarcias e republicas, conoseda como *Mahajanapadas*, ia estende de Afganistan a Bangla. La periodo ia vide la asende major du de urbanisme en Barat pos la Sivilia de la Vale Indo.

## Impero Mauria
La Impero Mauria ia es un impero potiosa en Barat antica. Axoka ia estende budisme e el ia institui multe monumentos budiste.

## Sultanias
Pos la concista de Persia, la Califa Muslim ia concista Pacistan en 720 ec. En 712 un jeneral arabi, Muhammad bin Casim, ia concista la rejion de la Indo (aora Pacistan) per la Umaianes. Pos alga geras, la crese de la arabis ia es sesada en Pacistan.
Istoria de Bermuda

Bermuda ia es descovreda par Juan de Bermudez en 1505. La isola apare como "La Bermuda" en la *Legatio Babylonica* (1511) par Peter Martyr. Bermudez ia reveni en 1515 con Oviedo y Valdés, ci ia scrive sur la visita du (publicida en 1526) ce los no atenta atera par causa de la clima.

## Bibliografia
* Terry Tucker, *Bermuda: Today and Yesterday 1503-1980s* (Baxter's, Hamilton, 1983)
* Wesley Frank Craven, *An Introduction to the History of Bermuda* (Bermuda Maritime Museum, Dockyard, 1990) in JSTOR
* Jean de Chantal Kennedy, *Isle of Devils: Bermuda under the Somers Island Company* (Collins, London, 1971)
* Henry C. Wilkinson, *Bermuda from Sail to Steam: The History of the Island from 1784 to 1901: Volumes I and II* (Oxford University, London, 1973)
* Michael Jarvis, *In the Eye of All Trade: Bermuda, Bermudians, and the Maritime Atlantic World, 1680-1783* (University of North Carolina Press, Chapel Hill, 2010)
Istoria de Danmarc

La **istoria de Danmarc** ia comensa a 100 000 anios ante aora, ma la abitores prima ia retira se de la area par causa de la jelo cual ia covre la area en la glasi. De 12000 aec la presentia umana es constante en Danmarc.

## Reformi
La Reformi protestantiste deutx con Martin Luther ia es introduida en Danmarc en 1536 e ia ave un influe grande. La eglesa presente de Danmarc es luteran.

En 2000, Danmarc ia deside no uni a la euro.
Istoria de Espania

La **istoria de Espania** envolve tota la poplas e nasiones de la penisola iberian e la paises Espania, Andora, Portugal e Jibraltar. Lo estende de la Iberia preistorial, tra la asende e la declina de un impero global, asta la istoria resente de Espania como membro de la Uni European.

La umanas moderna ia entra a la Penisola Iberian ante 32 000 anios. Poplas e cultures diversa ia segue tra la milenios, incluinte la iberianes, tartesicas, celtas e celtiberianes, fenisianes, elinicas, punicas, romanes, suebas e visigotos.

En 711, la moros, un armada de berberes e arabis, ia invade e ia concista cuasi tota la penisola. En la 750 anios seguente, statos muslim autonom ia es constituida, e la area intera de controla muslim ia es conoseda como Al-Andalus.

Entretempo, la renas cristian en la norde ia comensa la recovre longa e lenta de la penisola, un prosede nomida la Reconcista, cual ia es concluida en 1492 con la cade de Granada.

La Rena de Espania ia es creada en 1492 con la uni de la Rena de Castelia e la Rena de Aragon. La viaja prima de Cristoforo Colombo a la Mundo Nova ia susede en la mesma anio, comensante la developa de la Impero Espaniol. La Incuisisio ia es instituida e la iudistes e la muslimes ci ia refusa converti ia es escluida de la pais.

En la tre sentenios seguente, Espania ia es la potia colonial la plu importante de mundo. Lo ia es la stato la plu potiosa en Europa e la potia global la plu importante en la sentenio 16 e en parte grande de la sentenio 17. La leteratur espaniol e artes bela e filosofia ia flori en esta tempo. Espania ia institui un impero vasta en America, estendente de California a Patagonia, e colonias en la Pasifica ueste.

Partal finansiada par la tesoros de la teritorios ultramar, Espania ia deveni envolveda en la geras relijial de Europa, perdente sua posesedas en Nederland, Italia, Frans e Deutxland, e engranada en geras contra Frans, England, Sveria e la Impero Osmanli en la Mediteraneo e en Africa norde. La geras de Espania en Europa ia gida a dana economial, e en la parte ultima de la sentenio 17 on ia esperia un declina gradal de potia su un dinastia Habsburg plu descurante e torpe. La declina ia culmina en la Gera de Erita de Espania, cual ia fini con la retrosede de Espania de un state de potia gidante ueste a un suordinada, an si lo ia resta (con Rusia) la potia colonial inisial.

## Lias esterna
* Istoria de Espania
* Istoria de Espania, PDF
Istoria de Frans

**Frans** es un de la statos la plu antica de Europa, an si lo apare con tal nom sola de la Eda medieval.

En la geras european, Frans ia atenta domina la continente a plu ca un ves, e par esta causa, en epocas diversa, lo ia debe fronti cuasi tota de Europa. Esta ia aveni con Carlo la Grande en la sentenio 9, Louis 14 en la sentenio 17 e Napoleon Bonaparte en la sentenio 19.

## Anticia
Lo cual es oji nomida Frans ia es conoseda a ante como Galia. Galia ia es poplada par galos, un popla celta de orijina indoeuropean.

Gaio Julio Cesar ia vinse la galo Vercingetorix en 51 aec. Galia ia deveni latina e cristian. *Lugdunum* (Lyon) ia deveni un sentro cristian importante, e la Galia latina ia ateni niveles cultural importante cual ia survive an pos la invades barbar. Pos esta invades, la germanos ia deveni latinas e ia declara un gera contra la alemanes.

## Eda medieval

Alga persones opina ce on no pote refere a "Frans" ante la Trata de Verdun, cual ia es ance la orijina de Deutxland; ma otras dise ce Frans ia comensa cuando Hugues Capet ia asende a la trono; e otras ce an plu tarda. Seguente la tradision de la scolas prima en Frans, la orijina de la pais ia es la uni de la francos de Clovis e lo esiste de la anio 486 asta oji.

## Era moderna
Pos la fini de la eda medieval, Frans ia solidi como nasion. La geras de relijio ia domina la vive de la pais en la sentenio 16, cual ia ateni pas interna con la Proclama de Nantes e pas esterna con la Pas de Westfalia.

En la parte prima de la sentenio, la re franses François 1 ia fronti Carlos 1 de Espania. Tal la dinastias Bourbon e Habsburg ia fronti lunlotra, lutante per controla de Europa en Osteraic e Nederland. Henri 2, ci ia segue François 1, ia uni se con la turceses per luta contra sua padre.

En la sentenio 17, Frans ia deveni un "monarcia asoluta". La asolutismo ia culmina con la rena de Louis 14, la "re sol".

### Revolui Frases

La Revolui Franses ia es un prosede sosial e political cual ia developa entre 1789 e 1799. Sua resulta xef ia es la aboli de monarcia asoluta e la proclama de la Republica, eliminante la fundas economial e sosial de la Governa Antica.

## Eda contempora
La Consuleria e la Republica Prima ia lasa sua loca a Napoleon Bonaparte, ci ia oteni la potia en la Revolui Franses.
Istoria de Frans en la sentenio 17

La **istoria de Frans en la sentenio 17** es marcada par la apico de la potia real, cual ia deveni asoluta. Pos 1659, la rena de Frans ia deveni un potia de cual sua influe ia estende a un parte grande de Europa.

Esta periodo ia es marcada, en Europa, par la Gera de Tredes Anios (1618–48), e par un colie de otra geras par cual la res o prinses de diferente paises ia xerca suverti la res stranjer per recovre un masima de potia.

Ma lo es ance un periodo de cambias grande de un punto de vista cultural. La cultur franses ia estende tra Europa, en tota la dominas, suportada par la crea de academias: leteratur, artes, siensas. La franses ia es confirmada como lingua de scrivores major (Molière, Corneille, etc). La depinta, la sculta, la arciteta e la musica ia flori. La siensistes franses ia ave un loca multe importante en Europa (astronomia, matematica, fisica, otica, etc), con Fermat, Pascal, Descartes e otras.

La artistes e inteletosas franses ia es en la sentro de la redes cultural european.

Per esta razona, la sentenio 17 es nomida la Sentenio Grande (*le Grand Siècle*) en Frans.

## Su Henrico 4
Henrico de Navarra ia es re de Frans de 1589 a 1610 su la nom de Henrico 4, e de Navarra de 1572 a 1610. El ia nase en Pau a 13 desembre 1553, la fio de Antoine de Bourbon e de Joana 3 d'Albret, rea de Navarra. El ia es asasinada par Ravaillac en Paris, a 14 maio 1610.

An si on ia batiza el en 1554, el ia reseta de sua madre un educa calviniste cual ia converti el a la relijio reformida a fini de 1559.
Istoria de Nederland

Umanas ia comensa abita Nederland a 37 000 anios ante aora.

En 2009, on ia descovre un parte de un cranio neandertalan con 40 000 anios en la Mar Norde, a lado de Zeland.

Entre 800 e 450 aec, la celtas ia abita la rejion.

En la eda medieval, la desendentes de la dinastia carolingian ia domina la area e ia estende sua domina a un parte grande de Europa. La rejio de Nederland ia deveni un parte de la Impero Roman Santa franco. En multe sentenios on no ia ave un conseta de Nederland unida.

En 1433, la duxe de Burgonia ia crea la Nederland Burgonia, incluinte Beljia, Luxemburg e un parte de Frans.

Nederland ia es neutra en la Gera Mundal Prima, ma en la Gera Mundal Du lo ia es invadeda par Deutxland Nazi.


Netherlands in time of Caesar.png|Tribus nomida par Julio Cesar
Netherlands in the time of the Roman empire.png|Tribus en la Impero Roman
Germania 70.svg|thumb|Frontera de la Impero Roman en la Reno sirca 70 ec
Frisia 716-la.svg|thumb|Distribui de francos es frisces sirca 713 ec
Franks expansion.gif|thumb|Estende de la francos entre 418 e 870 ec
Political map of the Low Countries (1350)-NL.svg|thumb|Nederland en la sentenio 14 tarda
Istoria de Italia

**Italia** ave un de la istorias la plu rica e antica de la mundo. Relatada con la cultura ueste, con la istoria de Europa e de la sivilias de la Mediteraneo, lo inclui alga de la avenis istorial xef de la mundo ueste.

Italia ia erita de cultures antica como los de la etruscas e la latinas, ia es un loca de colonias de orijina elinica, celta e punica, e ia es la cuna de alga fenomenos cual ia marca la cultura ueste como la Impero Roman e la papia.

En la eda medieval, Italia ia es permanente divideda en un mosaica de sites-statos cual ia combate entre los per la domina de la Mediteraneo, con intervenis frecuente par la Eglesa Catolica e otra potias. Sua locas stratejial ia fa ce lo ia deveni la clave de la comersia european, e esta ia favore la republicas maral. La potia spirital de la pape, de ci sua seja es en Roma, ia produi efetos spesial en Italia.

## Eda medieval
La governa de Odoacre ia fini cuando la ostrogotos, su la gida de Teodorico, ia concista Italia. Esta ia gida a la gera goto contra la armada de la imperor bizantian Justiniano, cual ia ruina tota la pais con famion e epidemicas, ultima lasante un otra tribu germanica, la langobardas, a controla rejiones enorme de Italia. En 751 la langobardas ia saisi Ravenna, fininte la presentia bizantian en Italia sentral. Fasante un nova ataca pa la langobardas, la papia ia solisita aida de la francos.

En 756 la francos ia defeta la langobardas e ia dona a la papia la autoria legal su la sentro de Italia, tal establinte la Statos Papal. En 800, Carlo la Grande ia es coronida como imperor de la Impero Roman Santa par la Pape en la Basilica de San Petro. Pos la mori de Carlo la Grande (814), la impero nova ia desintegra pronto su sua seguores debil. Como resulta, on ia ave un vacua de potia en Italia. Esta ia coaveni con la alti de islam en la Penisola Arabi, Africa norde e Asia sude-este.

### Renase
Italia ia es la sentro de la Renase, de cual sua floris de arciteta, leteratur, siensa, istoriografia e teoria political ia influe tota de Europa.

## Eda moderna
La istoria de Italia en la eda moderna ia es marcada par un domina stranjer e un declina economial. 

## Vide ance
* Roma antica
* Eda medieval en Italia
* Renase italian
* Geras italian
Istoria de Sisilia

La **istoria de Sisilia** ia es influeda par multe etnicos. Lo ia vide Sisilia controlada par potias esterna (Roma, vandales, ostrogotos, bizantianes e muslimes) ma ia ave ance periodos de nondepende. La rena ia es fundida en 1130 par Roger 2, parteninte a la familia sisilian-normande de Hauteville. En esta periodo, Sisilia ia es rica e political potiosa, deveninte un de la statos la plu rica de Europa. Como resulta de la pasa de rena, la rena ia pasa a la dinastia Hohenstaufen. A fini de la sentenio 13, con la Gera de la Preas de Sera Sisilian entre la dinastias de Anjou e de Aragon, la isola ia pasa a Aragon. En la sentenios seguente, la rena ia entra a un uni personal con la coronas borbon e espaniol, an tal conservante sua nondepende asta 1816. An si lo es oji un rejion autonom de Italia, lo ave sua propre cultur.

Sisilia es la rejion plu grande de Italia e la isola plu grande en la Mediteraneo. Sua loca sentral en sua recursos natural ia garantia ce lo ia es considerada un loca stratejial esensal par causa de sua importa en la rutas de comersia mediteranean. Per dise, con Cicero e al-Idrisi descrivente en ordina  Siracusa e Palermo como la sites plu grande e bela de la mundo elinica e de la eda medieval.

La istoria economial de Sisilia campanial ia foca en sua "economia de cultiveria grande" causada par la sentralia de proprias grande (orijinal feudal) usada per cultiva sereales e eleva de animales cual ia developa en la sentenio 14 e ia continua asta la gera mundal du.

A veses, la isola ia es en la sentro de sivilias importante, a otra tempos lo ia no es plu ca un vila provinsal colonial.
Istoria de Suomi

La loca cual oji es conoseda como **Suomi** ia es colonida pos la ultima eda glasial, cual ia fini en 9000 aec. La plu de la rejion ia parteni a la Rena de Sveria de la sentenio 13 a 1809, cuando la plu de la rejiones con parlores de suomi ia es sededa a la Impero Rusce (escluinte la locas de Sveria norde moderna, do alga dialetos de Suomi es parlada), e esta rejion ia deveni la Duxia Grande de Suomi. La relijio luteran ia domina. La nasionalisme suomi ia emerji, sentrida en tradisiones cultural suomi, incluinte la musica e la testos relatada a lo. La famion desastrosa de 1866–68 ia es segueda par un regula economial e migra estendosa.
Istoria de Sveria

La **istoria de Sveria** comensa en la sentenio 9 con la apare de la testos scriveda prima. La periodo entre 793 e 1066 en Scandinavia es nomida la eda vicing. En la sentenio 11 e 12, Sveria ia deveni gradal un rena unida cristian cual plu tarda ia inclui lo ce oji es Suomi. En la eda medieval temprana, la stato svensce ia estende per controla Norrland e Suomi. La stato svensce moderna ia nase con la Uni de Kalmar en 1397 e pe la uni de la pais par la re Gustav Vasa en la sentenio 16. Vasa ia luta per un Sveria nondependente e ia rompe con la papia, instituinte la luteranisme en Sveria. En la En la sentenio 17, Sveria ia estende sua teritorios per crea la Impero Svensce. Multe de la teritorios ia debe es sededa en la sentenio 18.

En la sentenio 17, a pos gania geras contra Danmarc, Rusia e Polsca, Sveria ia emerji como un grande potia prendente controla direta de la rejion baltica. La rol de Sveria en la Gera de tre-des anios ia determina la ecuilibra political como ance relijial de potia en Europa. La rusces ia gania la gera contra Sveria n 1709, caturante la plu parte de la armada svensce e ajuntante Esti e Livonia svensce.

## Renas prima
En la sentenio 9 la cristiani de la svensces ia comensa, e en areas como Götland e Svealand la renas prima ia apare.

## Uni
En la sentenio 12, Sveria ia deveni un rena cristian unida incluinte ance Suomi, cual ia es disputada con la Republica de Novgorod.
Istoria de nederlandes

**Nederlandes** es un lingua germanica ueste parlada en Nederland, Beljia e Suriname.

## Orijina
Nederlandes moderna desende de la nederlandes media cual es un lingua germanica ueste como deutx moderna, frisce e engles. La linguas germanica ueste es un colie de varias cual veni de la pregermanica cisa parlada en la sentenio 5 en Europa norde e Scandinavia.

## Eda medieval

De la sentenio 3, alga poplas germanica ia comensa migra a la sude, e la francos ia coloni la norde-ueste de Europa ueste. Esta francos ia parla linguas germanica ueste diversa. On no sabe esce la francos ia parla la mesma varias. Un de estas ia es la asendente de la nederlandes antica. Sola en la norde de la impero franco la lingua germanica ia survive (la otra francos ia comensa parla un otra lingua cual ia es la asendente de franses antica).

La nederlandes media no ia es omojen ma un colie de dialetos comprendable entre los, parlada entre la sentenios 12 e 16. De la sentenio 16 un forma plu o min normida de nederlandes moderna ia nase, cual ia es parlada en junta con otra varias rejional como la limburgan.

## Eda moderna

De la sentenio 16, un prosede de normi ia crea un lingua nasional de la dialetos diferente. La limburgan ia ave un evolui diferente. La nederlandes moderna ia deveni un lingua de prestijia en la provinses unida de Nederland. De 1581 la separa de la provinses unida de Nederland como republica autonom e separada de Nederland espaniol, su la controla de la Habsburg, ia divide nederlandes, separante an plu la dialetos norde e sude.

La coloni nederlandes de Africa sude de la sentenio 17 ia porta la nederlandes ala. La varias nederlandes ia separa de la nederlandes normida e ia deveni conoseda como africans, cual conserva multa anticines de la nederlandes an si lo ia ave ance multe cambias morfolojial.

### Pronomes
La pronomes personal en nederlandes media es: 

## Ortografia
La ortografia nederlandes ia es ofisial fundida en 1863, e ia es introduida en Beljia en 1864 e en Nederland en 1883. Conoseda como la ortografia de De Vries e Te Winkel, lo ia es cambiada a alga veses:

* 1946 (Beljia)
* 1947 (Nederland)
* 1996 (en Flandre e Nederland tra la Uni de la Lingua Nederlandes)
* 1 agosto 2006 (Flandre e Nederland).
Enoch Powell

**John Enoch Powell**, MBE (16 junio 1912 – 8 febrero 1998), conoseda como **Enoch Powell**, ia es un politiciste, filolojiste, clasiciste e poesiste brites. El ia servi como membro conservaliste de la Parlamento Brites (1950-74), como membro de la Partito Unidiste de Ulster (1974-87) e como Ministro de Sania (1960-63).

Powell ia deveni un figur nasional a pos sua adirije la 20 april 1968 a la asembla jeneral de la sentro political conservaliste de la rejion Midlands Ueste, cual ia deveni conoseda como la parla de la "Rios de sangue". El ia critica la migra masosa a Britan, spesial de la Comunia Nova e ia oposa la legi antidistingui proposada cual ia es discuteda en acel tempo (*Race Relations Bill*). En responde, la gidor de la Partito Conservaliste ia desemplea a Powell de sua ofisia como ministro ombral de defende (1965–1968) en la oposa conservaliste.

En la tempo seguente a la parla de la Rios de sangue, varia sondas ia sujesta ce entre la 67 e 82% de la popla brites ia acorda con la opinas de Powell e sua suportores ia clama ce esta segue grande de la publica cual Powell ia atrae ia aida en la vinse de la Conservalistes en la vota jeneral de 1970 e cisa ia custa los la vota jeneral de febrero 1974 cuando Powell ia suporta la Partito Laboriste, cual ia reveni como un governa de minoria en marto temprana seguente un parlamento sin majoria.

## Vide ance
* Parla de la rios de sangue
Epicuro

**Epicuro** ia es un filosofiste elinica.

Sirca 300 aec a Atena, el ia fundi un scola filosofial, nomida "la jardin" (Kepos).

Sua filosofia ia ave multe seguores, ma sirca 600 ec un imperor cristian ia clui tota scolas noncristian en la Impero Roman.

De alora, la instruis de Epicuro ia es presentada en modo falsa e malformida.

Per fundi sua sistem filosofial, Epicuro ia xerca un prinsipe serta.

Esperia ia instrui Epicuro un fato serta. Tota omes e animales xerca la plaser e evita la dole.

La plaser es la ojeto cual tota omes vole ave. 

En la filosofia de Epicuro, la plaser es la destina ultima. La plaser es la ojeto final.

Ma – Epicuro ia instrui – nos no pote prende la plaser sola par ativias como come, bevi, fuma o copula. Afin on es felis, un pico de acua e pan sufisi.

Epicuro ia dise:

: Si, … me ave alga acua e un pan, donce … me osa compete en felisia con la dios.

La plaser es la asentia de dole, la asentia de dole de corpo, e la plu importante la asentia de dole de spirito.

La reposa completa de spirito (*ataraxia*) es la plaser ultima. Cuando un person ave reposa de spirito, el pote vive la bon vive.

Esta reposa de spirito no es posible cuando un person teme, es turbada, o ave desiras falsa. La ideas falsa produi teme, turbas e desiras. Donce nos debe combate la ideas falsa. La solve de nosa turbas es simple. Nos pote defeta la turbas per la conose vera. Per es felis, nos debe conose la natur de la universo. (vide: la frase vera 12).-

Nos pote resoma la instruis de Epicuro con cuatro frases corta.

: La dios, ci nos no debe teme.
: La moria, sur cual nos no debe es ansiosa.
: La bonia, cual nos pote prende fasil.
: La malia, cual nos pote tolera cuieta.

## Vide ance
* Credes xef de Epicuro

## Lias esterna
*www.epicurus.info
*www.epicurus.net
*wikipedia
*the Epicurus Wiki
*Epicurus on Happiness (google video)
Er

**Er** es un pais en Europa.

La area es sirca 70 280 cilometres cuadrida.

La cuantia de abitores, en la anio 2006, ia es sirca 4 062 235 persones.

La site capital es Dublin ("Baile atha Cliatha" en eres).

La linguas major es engles e eres.

La stato ia es creada como la Stato Libre Eres en 1922 como resulta de la Trata Engles-Eres. Lo ia es un "domina brites" asta 1937 cuando un constituida nova ia es adotada en cual la stato ia es nomida "Er" e ia deveni un republica, con un presidente sin potia de esecuta, elejeda como xef de stato. Lo ia es ofisial declarada como un republica en 1949, seguente la Ata de la Republica de Er de 1948. Er ia deveni un membro de la Nasiones Unida en desembre 1955 e ia junta se a la Comunia Economial European en 1973. La stato no ia ave relatas con Era Norde en la plu de la sentenio 20, ma en la desenios de 1980 e 1990 la governas brites e eres ia labora con la partitos de Er Norde en dirije a un solve de la Gera de Er Norde (*the Troubles*). De pos la suscrive de la Acorda de Venerdi Santa en 1998, la governa eres e la potia de esecuta de Er Norde coopera en areas political diversa su la Consilio Ministral creada per la Acorda.

## Jeografia
La isola de Er ave 84 421 cilometres cuadrida e la plu es de la Republica de Er.

## Linguas
Eres es la lingua nasional seguente la Constitui, ma engles es la lingua dominante.
Vide Eres (lingua)

## Leteratur
La isola de Er es conoseda per la Libro de Kells, un manoscrito fada par monces celta en la anio 800. Lo es un de la vestijios la plu importante de la arte relijial medieval. Lo es scriveda en latina e conteni la cuatro Evanjelios.

La poesia eres es la poesia demotica la plu vea en Europa. La esemplo la plu temprana es de la sentenio 6 e es obras peti sur temas relijial o natural. Lo ia es scriveda par scrivores en la manoscritos luminada cual los ia copia.

Scrivores como Jonathan Swift, Laurence Sterne, Brendan Behan, Douglas Hyde, Flann O'Brien, Sheridan Le Fanu, Sean O'Casey, George Berkeley, James Joyce, George Bernard Shaw, Richard Brinsley Sheridan, Oliver Goldsmith, Oscar Wilde, Bram Stoker, W. B. Yeats, Samuel Beckett, Seamus Heaney, Herminie T. Kavanagh, C. S. Lewis e otras ia nase en Er.

## Relijio
Cristianisme es la relijio xef en Er. La eglesa xef es la Eglesa Catolica: 86,8% de la popla es catoliciste. La catolicisme ia es introduida par San Patricio. En 1995, pos es proibida tra 70 anios, la divorsa ia es denova legalida. La catolicisme es ance un simbol de identia nasional.

La eglesa du es la Eglesa de Er. Iudis vive en Er de la eda medieval.
Er Norde

**Er Norde** es un pais en Europa e, plu spesifada, en la Rena Unida. La capital e site plu grande es Belfast. El ave 13,843 km² e sirca 1,710,300 persones (2004). Er Norde es ance un parte de la isola Eres, e comparti la isola con la Republica de Er. Er Norde ia es la loca de multe lutas entre la popla catolica, ci vide se como Eres vera, e la popla protestante, ci vide se como un parte de la Rena Unida. A Belfast, la maioria de la popla es aora catolica, lo es dise "republican", partisans de las partidas Sinn Fein (estremistes) e SDLP (modera).

La engles parlada en Er Norde es "Ulster Scots".

Esemplos:

Norn Iron = Norde-Er

wee = peti

youssens = vos.

La bandera es la bandera de England, con la Mano Roje de Ulster.
Eris

**Eris** (simbole: , ance 136199 Eris o ante 2003 UB313) es la planeta nana la plu grande en nosa sistem solal, e la corpo nove de la plu grandes cual orbita la sol. Lo ave entre 2400 e 3000 cilometres de diametre e es plu masosa par 27% ca Pluto.

Eris ia es prima videda en 2003 par un grupo de Montania Palomar, gidada par Mike Brown. On no ia identifia lo asta 2005. Eris ave un luneta, nomida Disnomia. Sua distantia de la sol es sirca 97 UA, o sirca la truple de la distantia de Pluto. Estra alga cometas, la du es a esta ora la corpos la plu distante en la sistem solal.

Per la grandia de Eris, la descovrores e NASA ia nomi lo la planeta des. Par causa de esa, e la posible de descovre otra ojetos de grandia simil, la Uni Internasional de Astronomia (UIA) ia discute la defini de la parola "planeta" a la ves prima. Cuando los ia aproba un defini nova a 24 agosto 2006, Eris ia es nomida un "planeta nana", con Pluto e Ceres.

La nom es de la diva elinica Eris (Έρις), la diva de turba e nonacorda.
Ernest Hemingway

**Ernest Hemingway** (1899–1961) ia es un autor american famosa.

El ia nase en Oak Park, Illinois. El ia comensa sua carera como jornaliste e ia viaja tra paises diversa. El ia servi en la du geras mundal e la gera internal de Espania.

Sua scrivedas, en linguaje sobre e simple, nara la severia de vive. El ia gania la premio de Pulitzer en 1953 per sua nara "La vea e la mar" e la premio Nobel per leteratur en 1954.

Triste, el ia fini sua vive par suiside en Idaho, SUA. La presidente de Cuba, Fidel Castro ia dise ce Hemingway ia es un de la autores la plu bon de Cuba. Habano ave un museo de Hemingway.

Lista partal de sua obras:

* Three Stories and Ten Poems (poesias e recontas, 1923)
* The Sun also Rises (novela, 1926)
* A Farewell to Arms (novela, 1929)
* Death in the Afternoon (raconta de batalia, 1932)
* The Snows of Kilimanjaro (novela, 1936)
* For Whom the Bell Tolls (novela, 1940)
* Across the River and into the Trees (novela, 1950)
* The Old Man and the Sea (novela, 1952)
Ergane

**Ergane**  es un program de computador per tradui entre multe linguas . Lo es disponable sola per Windows, ma es sin costa.

Aora Ergane pote tradui entre 37 linguas. Entre estas es: italian, franses, espaniol, portuges e catalan (tota es fontes de parolas per elefen).

Ergane usa esperanto como lingua sentral. Per esemplo, per tradui un parola franses a engles, Ergane no tradui direta de franses a engles. Ergane fa du pasos. Prima, lo tradui de franses a esperanto. Seguente, lo tradui de esperanto a engles. En esta modo, tota tradui es fada a e de Esperanto.

Si on pote tradui un lingua X a e de esperanto, donce on pote tradui a e de cada lingua Y cual on pote tradui a e de esperanto).

La vocabulos de linguas es furnida como fixes de Microsoft Access. (On pote usa esta bancos de datos per sua intendes propre.)

Cada lingua construida nova pote usa Ergane per produi un disionario per multe linguas.

## Lias esterna
https://web.archive.org/web/20071201063959/http://download.travlang.com/  
http://en.wikipedia.org/wiki/Pivot_language  
http://en.wikipedia.org/wiki/Distributed_Language_Translation
Erika Steinbach

**Erika Steinbach** (naseda en 25 julio 1943) es un politiciste deutx conservaliste. El es un membro de la parlamento deutx (*[[Bundestag]]*) de 1990, e representa aora la seja Frankfurt 2.

En ajunta a sua ativia parlamental, Steinbach ia es la presidente de la Federa de Espulsadas de 1998 a 2014. Erika Steinbach ia studia musica e ia es un membro de orcestras de conserta ante deveni politiciste.

## Ideas political
### Politica sosial
Erika Steinbach ave opinas conservaliste sur politica sosial e oposa la sposi omosesal.

### Migra
De la comensa de la crise de migrores en Europa, Steinbach es un de la criticores xef de la politicas de Merkel sur refujadas.
Ertra

**Ertra **es un pais en Africa. La area es sirca 121 320 cilometres cuadrida e la cuantia de abitores, en la anio 2007, ia es sirca 4 906 585 persones. La nom *Ertra* veni de la nom elinica de la Mar Roja (*Ἐρυθρὰ Θάλασσα* "Erythra Thalassa"), cual ia es prima adotada per Ertra Italian en 1890. 

La site capital es Asmara.

La linguas major es afar, arabi, tigre, kunama, tigrinia e otra linguas cuxitica.

## Istoria
Ertra Italian ia es formida par un uni de renas e sultanias autonom. En 1947, Ertra ia deveni un parte de un federa con Itiopia, la Federa de Itiopia e Ertra. La gera de autonomia de Ertra ia fini con la autonomi de la pais pos un referendo en april 1993. Combate entre ambos nasiones ia continua, provocante la Gera ertri-itiopian de 1998–2000 e plu scaramuxas con Djibuti e Itiopia.

## Politica
Ertra es un republica presidental, governada par un sola partito. La xef de stato e la xef de governa es la presidente, elejeda par la 150 membros de la parlamento. De pos la autonomi de Ertra, la presidente es Isaias Afewerki.

La parlamento ave un sola camera, *Hagewari Baito*, con 150 membros.

La constitui ia es validida en 1996 ma no es adotada asta aora.

## Economia
En anios resente, la economia de Ertra ia crese, con un boni de 7,5% en la produi interna bruta en otobre 2012, comparada con 2011.
Erwin Neher

**Erwin Neher**, (20 de marzo 1944-) ia es un biofisiciste deutx. El ia nase en Landberg, Bavaria. Con sua colaboror Bert Sakman, un fisiolojiste deutx, el ia gania la premio Nobel de fisiolojia o medica en 1991 per sua labora en fisica de membranas selulal.

Siensistes sabe ja ce siniales envia se a en selulas e entre los par la pasa de corentes eletrical tra canales de iones en membranes selulal. Ma rexercores no ia pote mesura la sinial de un canal individual de ion.

Neher e Sakmann ia developa un tecnica usante un tubo vitral estrema peti, con cual los ia pote isoli canales ional individua. La rexerca de Neher e Sakmann ia es un mervelia siensal e sua tecnica mesural ia permete siensistes a studia maladias causada par defetos en canales ional, como fibrose sistal. Donce on pote desinia drogas cual influe sola canales ional spesifada.
Es o no es

**"Es, o no es"** (en engles: "To be, or not to be") es la frase abrinte de un monologo parlada par prinse Hamlet en la teatral "Hamlet" par William Shakespeare, como un parte de la "sena de la soreria" en ata 3, sena 1.

An si lo es un monologo, Hamlet no es solitar. Espetante la atende par Hamlet, la xica Ophelia es finjente leje. Re Claudio e Polonio (la tio de Hamlet), ci ia envia Ophelia ala per descovre esce Hamlet es vera demente o sola finjente, ia asconde se prosima. An tal, Hamlet vide se como solitar.

En la monologo, Hamlet contempla suiside, deplorante la dole e nonjustia de vive. Ma el reconose ance ce la alternativa es cisa an plu mal. La sinifia de la parla es debateda par espertas, ma lo pare conserna la esita de Hamlet per venja la mata de sua padre par sua tio, sua estrapadre, e Re Claudio.

"Es, o no es" es un de la espresas la plu bon conoseda e sitada en engles, e la monologo con la plu referes en multe obras de leteratur, teatro, e musica. Asi es la monologo traduida a elefen par George Boeree:

:Es? o no es?
:Esta es la demanda:
:Esce lo es plu nobil en la mente ce on sufri
::la fondas e dardos de fortuna nonconstante,
:O ce on prende armas contra un mar de menasas,
::e par oposa, fini los?
:Mori, dormi... no plu!
:E par dormi per dise la intende de sesa
::la doles de cor e la mil xocas de natur
::cual la corpo erita;
:Lo es un fini zelosa desirada.
:Mori, dormi...
:Dormi, posible sonia...
::ai, acel es la problem,
:Car en la dormi de mori cual sonias ta veni
::cuando on ia pantofli a via de esta vaga de vive,
::debe fa ce on esita.
:Acel es la ruina de un vive tan longa:
::la nonjustas de opresores;
::la insultas de orgulosas;
::la doles de ama rejetada;
::la tardi de la lege;
::la egosia de autoria;
:E la despeta cual merita pasiente reseta de la nonmeritante,
::cuando el mesma pote silenti se con un lama nuda.
:Ci ta porta pacos, roncinte e suinte en un vive fatigante,
::estra ce la teme de cualce cosa pos mori,
::la pais no ja descovreda, 
::de cual sua frontera no viajor reveni, 
::confusa la vole,
:E causa ce on ta prefere porta sua propre maladas,
::plu ca freta a otras cual on no conose?
:En tan modo, consiensa fa coardes de tota,
:E en tan modo la determina natural
::deveni debil su la ombra pal de pensa,
:E emprendes de intensia e momento grande
::devia de sua corentes,
::e perde la natur de ata.
:Silenti: Ofelia dulse!
:Nimfa, en tua preas, recorda tota mea pecas.
Esperanto

**Esperanto** es la lingua desiniada la plu susedosa asta aora.
## Istoria
Esperanto es creada en 1887 par otalmolojiste iudi-polsce L. L. Zamenhof. 
La lingua ia gania rapida multe seguores e ia deveni la lingua projetada la plu importante, cuasi intera deslocante un otra projeta cual ia susede: volapük. 
De comensa, esperanto no ia es mera un projeta lingual ma ance un projeta per boni relatas entre la poplas ("*homaranismo*"). 
Zamenhof ia descrive la regulas de esperanto 1905 en la "*Fundamento*", cual es asta aora la "biblia" per tota esperantistes. 
On ia atenta multe bonis a esperanto, notable ido e novial, ma no otra lingua ia ave la susede de esperanto orijinal.

## Cualias
* Lo indica la spesies de parolas e dedui los par sufisas.
* Lo indica la tempos de la verbos par sufisas.
* Ajetivos ave la mesma finis per caso e cuantia como la nomes a cual los relata.
* On construi parolas plu complicada par junta poca parolas fundal.
* Lo ave multe prefisas e sufisas cual altera la sinifia de parolas.
* Esperanto usa ses leteras spesial cual no es en la alfabeta latina.

## Cultur
Esperanto ave entre sento mil e milion parlores en la mundo. La obras scriveda inclui multe miles de libros, orijinal traduida o scriveda en esta lingua, e multe jornales. Organizas esiste per esperanto en multe paises. A cada anio un reuni internasional grande aveni, tipal con entre mil e tre mil partisipores.

La reunis la plu resente:
* 2018 Lisbon / Portugal
* 2017 Seoul / Corea Sude
* 2016 Nitra / Slovensco
* 2015 Lille / Frans (la reuni numero 100)
* 2014 Buenos Aires / Arjentina
* 2013 Reykjavik / Island
* 2012 Hanoi / Vietnam
* 2011 København / Danmarc
* 2010 La Habana / Cuba
* 2009 Białystok / Polsca
* 2008 Rotterdam / Nederland
* 2007 Yokohama / Japan
* 2006 Firenze / Italia
* 2005 Vilnius / Lietuvia
* 2004 Beijing / Xina
* 2003 Göteborg / Sveria
* 2002 Fortaleza / Brasil
* 2001 Zagreb / Corvatsca
* 2000 Tel-Aviv / Israel
* 1999 Berlin / Deutxland

## Vide ance
* Esperanto (gramatica)
Esti

**Esti**, ofisial la Republica de Esti (esti: *Eesti Vabariik*), es un pais en la rejion baltica de Europa norde.

Lo es bordada a la norde par la Golfo Suomi, a la ueste par la Mar Baltica, a la sude par Latvia, e a la este par Lago Peipus e Rusia. Ultra la Mar Baltica on ave Sveria en la ueste e Suomi en la norde. La teritorio de Esti es composada de un tera xef e 2 222 isolas e isoletas en la Mar Baltica, covrente 45 339 km² de tera e acua, e lo es influeda par un clima continental umida.

Esti es abitada de pos 6500 aec; parlores finougrica (la asendentes lingual de estis moderna) ia ariva no plu tarda ca sirca 1800 aec. Pos sentenios de rena deutx, dansce, svensce e rusce, estis ia esperia un velia nasional cual ia culmina con autonomia de la Impero Rusce, prosima a la fini de la Gera Mundal Prima.

En la Gera Mundal Du, Esti ia es ocupada par la Uni Soviet en 1940, par Deutxland Nazi a un anio plu tarda, e denova par la sovietes en 1944. Pos esta, on ia reconstitui lo como la Republica Sosialiste Soviet Esti. En 1988, en la Revolui Cantante, la Soviet Suprema Esti ia publici la Declara de Autonomia Esti en defia de rena soviet, e autonomia ia es restorada a 20 agosto 1991.

Esti es un republica parlamental democrata, divideda en des-sinco contias. Sua capital e site la plu grande es Tallinn. Con 1,3 milion persones, lo es un de la statos membros la min poplada de la Uni European, la Eurozona, OTAN, la Organiza de Coopera e Developa Economial e la Area Schengen.

Estis etnical es un popla finica, cultural prosima liada con sua visina norde, Suomi. La lingua ofisial, esti, es un lingua finougrica cual es prosima relatada a suomi e la linguas de sami, e plu distante a magiar.

La area es sirca 45 226 cilometres cuadrida.

La cuantia de abitores, en la anio 2019, ia es sirca 1.323.824  persones.
Estoria de España

La **Estoria de España** (en espaniol moderna *Historia de España*, en Lingua Franca Nova: *Istoria de Espania*) conoseda como *Primera Crónica General* (*Prima Arcivo Jeneral*) en la edita de Menéndez Pidal, es un libro istorial scriveda par inisia de Alfonso 10 la Saja (ci ia colabora en sua scrive) e es la istoria prima de Espania larga cual no ia es un tradui de la latina. Sua contenida comensa con la orijina biblial e lejendal de Espania e continua asta la istoria de Castelia su Fernando 3.
Etica

**Etica** (de un parola elinica cual sinifia "la (comprende) morala") es un de la campos grande de filosofia. Etica – e la studias deduida de lo (pe filosofia legal e political) – es ance nomida "Filosofia pratica", car lo esplora la ata umana (no como "Filosofia teorial", a cual la studias clasica parteni: Lojica, Epistemolojia e Metafisica).

Costumal on usa "etica" e "moralia" como sinonimes, ma etica es la siensa sur moralia; per otra parolas, moralia dise *cual* on fa; etica esplora *perce*.

## Vide ance
* Teorias de Etica.
Eucariota

La **eucariota** es un domina de viventes cual inclui tota con un o plu selulas, tota con un nucleo. Otra dominas es baterias e arceas, e ambos inclui sola viventes de un selula con no nucleo. Lo ave alga renas grande de eucariota:

*Protistas
*Plantas
*Fungos
*Animales
 
Vide selulas per la anatomia de la selulas de eucariotas.
Euclide

**Euclide** (el: *Εὐκλείδης*, Eukleidēs) ia es un matematiciste elinica, conoseda como la "padre de la jeometria". El ia vive en Alexandria en la rena de Ptolomeo 1. Sua *Elementos* es un de la plu obras la plu influente de la istoria de matematica. Lo ia es usada como libro de aprende per ensenia matematica (spesial jeometria) de la tempo de sua publica asta la sentenio 19 o 20.

## Obra
Sua obra *Elementos* es un de la produidas siensal la plu conoseda de la mundo e ia es un colie de la sabes de acel epoca.

## Vide ance
* Jeometria euclidal
Eugene O'Neill

**O'Neill, Eugene Gladstone** (1888–1953) ia es un dramiste american ci ia atenta defini problemes umana fundal en sua obras. Alga regarda el como la scrivor la plu importante en teatro american.

El ia nase en la site New York. El ia viaja con sua padre, la ator eres-american James O'Neill, en turis teatral. De 1914 a 1915, el ia studia su George Pierce Baker, un scolor american de teatro.

Tra la des anios seguente, O'Neill ia servi como dramiste e manejor per Atores de Provincetown, un grupo teatral.
Europa

**Europa** es comun regardada como un de la sete continentes, ma fisical lo es un parte de la continente Eurasia. A la norde lo borda la Mar Artica, a la ueste la Mar Atlantica, a la este Asia, e a la sude la Mar Mediteraneo. La Montes Ural es la borda entre Europa e Sibir, cual on regarda como Asia norde.

La continente no ave la cuantia la plu grande de abitores, o la area la plu grande en la mundo, ma lo es famosa per sua istoria e cultur, e sua nivel grande de developa de siensa. Europeanes parla vera multe de linguas, de cual la plu parteni a la familia indoeuropean.

La Nasiones Unida divide Europa en cuatro partes:

#### Otra sudivides
* Rena Unida
**England
**Cimri
**Scotland
**Er Norde
* Frans
**Corse
**Bres
* Espania
**Catalunia
**Euscaleria
* Italia
**Sisilia
**Sardinia

## Vide ance
* Istoria de Europa
* Europa preistorial
* Cultur de Europa
* Uni European
* Mares, golfos, e stretas
Eugenio Montale

**Eugenio Montale** (1896–1981), un poesiste, criticiste italian, e ganior de la premio Nobel, ia nase en Jenoa. El ia servi en la armada italian en la Gera Mundal Prima. Pos labora per un revista e ofisio de publici, en 1928 el ia es nomida como xef de biblioteca de Gabinetto Vieusseux en Firenze, un posto cual el ia perde par sua opinas antifaxiste.

Tra des anios el ia tradui autores engles e american a italian. Alora en 1948, el ia comensa scrive per *Corriere della Sera* ("Posta de la sera"), la jornal de Milano en cual el ia deveni la criticiste de musica e leteratur. El ia scrive sinco libros de poesia, incluinte *Ossi di seppia* (Osos de la sepida, 1925), *Le occasioni* (La veses, 1939), e *La bufera e altro* (La tempesta e otra cosas, 1956); estas ia es republicida en un colie, *Poesie* (Poesia, 1958; traduida 1964). Per sua poesia, el ia gania la premio Nobel 1975 per leteratur.
Europa sude

**[[Europa sude]]** es la paises cual borda la Mar Mediteraneo a la sude-ueste, con ance los en la rejion de la Balcanes a la sude-este.

***[[Europa sude]]**
**Portugal
**Espania
***Catalunia
***Euscaleria
**Andora
**Italia
***Sisilia
***Sardinia
**San Marino
**Site Vatican
**Malta
**Slovenia
**Corvatsca
**Bosnia e Hersegovina
**Serbia
***Cosovo
**Tsernagora (Montenegro)
**Xciperia
**Macedonia Norde
**Elas
**Turcia
**Cipros
Euscaleria

**Euscaleria** (euscara: Euskal Herria; espaniol: País Vasco; franses: Pays basque) es un area cultural en la ueste de la montanias Pirineos a la costa de la mar Atlantica. Lo es partal en Espania e partal en Frans. En Espania, lo inclui la comunias autonom de Euscadi e Navara, e en Frans, la norde-ueste de la Pays basque e la ueste de la *departmente* de la Pyrénées-Atlantiques. Euscaleria es la pais istorial de la popla euscara, e multe persones ci abita ala parla ancora la lingua euscara.
Eziditis

La **eziditis** es un comunia relijiosa curdi o un popla etnical-relijiosa nativa de Mesopotamia norde. Sua relijio, eziditisme, es relatada a relijios de Mesopotamia e combina aspetas de zoroastrisme, islam, cristianisme e iudisme. La eziditis ci sposi noneziditis es regardada como convertida a la relijio de sua spos e no es permeteda a nomi se eziditis. Los vive xef en la provinse Ninive en Irac.
Ezra Pound

**Ezra Weston Loomis Pound** (Hailey, Idaho, Statos Unida, 30 otobre 1885 – Venezia, Italia, 1 novembre 1972) ia es un poesiste, esajiste, musiciste e criticiste american de la *Lost Generation* (jenera perdeda) ci ia predica la salva de la poesia antica par usa lo per un conseta moderna.

Sua obra monumental, la "Cantas", ia es scriveda tra sua vive.

El ia es un seguor zelosa de Benito Mussolini e ia es criticada per sua antiiudisme. El ia es prisonida en un ospital psiciatrica pos es condenada per tradi per servis en la propaganda de Mussolini.
Fatick

**Fatick** es un area de Senegal. Sua otra nom es Jinnak Bolon.

## Divides manejal
En la area es tre departes:
*Departe de Fatick
*Departe de Foundiougne
*Departe de Gossas

### Vilas prinsipal
*Faoye
*Fandane
*Fatick
*Foundiougne
*Gossas
*Ngalangue
*Ngayokhem
*Tabakali

## Lias esterna
*Mapa de area de Fatick
Faroisce (lingua)

**Faroisce** (*føroyskt,* pronunsiada [ˈføːɹɪst] o [ˈføːɹɪʂt]) es un lingua germanica parlada par 48 000 persones en la Isolas Faro, isolas en la Mar Atlantica norde, e par alga persones faroisce en Danmarc e otra paises. Lo es un de la cuatro linguas cual desende de la lingua norsce ueste vea, parlada en la eda medieval. La otras es islansce, norsce e norn (un lingua estinguida). Linguistes crede ce faroisce e norn ia es mutua comprendable. Faroisce e islansce, sua relata la plu prosima, no es mutua comprendable cuando parlada, ma la linguas es multe simil cuando scriveda.
Farsi (lingua)

**Farsi/Parsi** (فارسی/پارسی/pɒrsi/) es un nom per la lingua desendente de persian antica. Farsi es la dialeto parlada en Iran; du otra dialetos es dari e tadjici. Lo es un de la linguas indo-european parlada en Iran, Afganistan, Tadjicistan e Uzbecistan. Lo ave sirca 72 milion parlores, con ance un cuantia simil en otra partes de la mundo. Farsi ia es un media per contribuis leteral e siensal a la mundo de Islam, e ance la mundo ueste. Tra sinco sentenios ante la coloni brites, farsi ia es comun un lingua du en multe partes de India e Asia sude-este.

Farsi e Dari es scriveda con un variante de la alfabeta arabi, con pronunsias diferente e con plu leteras, incluinte vocales. Tadjici es scriveda con un varia de la alfabeta cirilica.
Faxisme

La **faxisme** es la promove political inisiada en Italia en la comensa de la sentenio 20 par Benito Mussolini. Alga de sua ideas ia estende tra Europa con cualias diferente. Lo es un promove de cualia nasionaliste, autoritariste e totalitariste, ma ance un promove revoluiste e reatante. Ideolojial e sosial, lo es regardada como anticapitaliste e defende la divide de la sosia en clases.

## Ideas xef
### Nasionalisme
Nasionalisme es la fundi xef de faxisme. La vista faxiste de la nasion es de un sola esistente organica cual junta la popla par sua asendentes, e es un fortia natural cual uni la popla. La faxistes xerca solve la problemes economical political e sosial ateninte un renase nasional, altinte la nasion o la raza ante tota, e promovente unia, fortia e puria. La promoves faxiste european suporta tipal la conseta ce noneuropeanes es inferior a europeanes. Ultra esta, faxistes en Europa no ave opinas unida sur raza. Istorial, la plu de faxistes promove imperalisme, an si alga moves faxiste no vole xasa aspiras imperaliste nova.

### Autocratia
Faxisme promove la institui de un stato autocrata. Lo oposa democratia liberal, refusa la sistemes multipartito, e suporta un stato de un partito. La *Prinsipe de Faxisme* afirma: "La conseta faxiste de la Stato ensirca tota; estra lo, no valuas umana o spirital pote esiste, e ave valua an min. Tal comprendenda, faxisme es autocrata e la Stato Faxiste – un sintese e un unia incluinte tota valuas – interprete, developa e aumenta tota la vive de un popla." En "La Funda Legal de la Stato Total", la teoriste political nazi Carl Schmitt ia descrive la intende nazi de crea un "stato forte cual garantia un intera de unia political transendente tota diversia" per evita "ce un pluralisme desastrosa divide la popla deutx".